**Budapest Főváros VII. kerület Erzsébetváros Önkormányzatának Képviselő-testületének …../2019. (….) önkormányzati rendelete a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében kapott felhatalmazás alapján, Budapest Főváros VII. kerület Erzsébetváros Önkormányzatának Képviselő-testülete a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet (továbbiakban: Rendelet) módosításáról a következőket rendeli el:

1. §

A Rendelet 1. §-a helyébe a következő rendelkezés lép:

„1. § (1) Az Önkormányzati képviselőt (a továbbiakban: képviselő), megválasztásának időpontjától megbízatása megszűnéséig – havonként járó alaptiszteletdíj illeti meg, amelynek mértéke a polgármesteri illetmény 20 %-a A képviselő tiszteletdíja az alaptiszteletdíj és a (2)-(3) bekezdésben foglaltak alapján megállapítandó kiegészítések együttes összege

(2) A képviselőt, ha a Képviselő-testület bizottságának

a) tagja, az adott bizottsági tagságért a polgármesteri illetmény 10 %-ának, és

b) amennyiben elnöke is, úgy az a) pontban meghatározottakon felül a polgármesteri illetmény további 10%-ának

megfelelő összegű kiegészítés illeti meg.

(3) Amennyiben a képviselőt a Képviselő-testület tanácsnoknak választja meg, úgy a polgármesteri illetmény 20%-ának megfelelő összegű kiegészítésre jogosult. Az a tanácsnok aki egyben bizottság tagja is, a (2) bekezdés a) pont szerinti kiegészítésre nem jogosult.

(4) A Képviselő-testület a bizottsága nem képviselő tagjának tiszteletdíját 149 580 forintban állapítja meg.”

2. §

A Rendelet a következő 2A. §-szal egészül ki:

„A bizottság nem képviselő tagjának természetbeni juttatás nem adható.”

3. §

E rendelet 2019. november 4-én 18 órakor lép hatályba.

**dr. Gotthard Gábor Niedermüller Péter**

**jegyző polgármester**

**Általános indoklás**

Jelen rendeletmódosítás szabályozza a képviselői alaptiszteletdíjat, valamint a bizottsági tagok, elnökök és tanácsnokok, és a bizottságok nem képviselő tagjainak tiszteletdíját

**1. §**

A képviselői alaptiszteletdíjat, valamint a bizottsági tagok, elnökök és tanácsnokok tiszteletdíját szabályozza a polgármesteri illetményhez viszonyított százalékos arányban. A szabályozás során beépítésre kerül a bizottságok nem képviselő tagjainak tiszteletdíja is, amely ezúttal határozott összegben kerül megállapításra.

**2. §**

A bizottság nem képviselő tagjainak természetbeni juttatását szabályozza.

**3. §**

Hatályba léptető rendelkezés.