**Budapest Főváros VII. kerület Erzsébetváros Önkormányzata Képviselő-testületének …/2019 (…..)önkormányzati rendelete Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 48/2012. (XII.17.) önkormányzati rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az

Alaptörvény 32. cikk (1) bekezdés d) pontjában, és Magyarország helyi önkormányzatairól szóló 2011. évi CLXXXIX. törvény 53. §. (1) bekezdésében kapott felhatalmazás alapján a Szervezeti- és Működési Szabályzat szóló 48/2012. (XII.17.) önkormányzati rendelet (továbbiakban: Rendelet) módosításáról a következőket rendeli el:

**1. §**

A Rendelet 9. §-a helyébe a következő rendelkezés lép:

„A Képviselő-testület tagjainak száma 15 fő.”

**2. §**

(1) A Rendelet 40. § (1) bekezdés b) pontja helyébe a következő rendelkezés lép:

[A Képviselő-testület bizottságai, tagjainak száma:]

„b) Pénzügyi és Kerületfejlesztési Bizottság (5 fő)”

**3. §**

A Rendelet 48. §-a a következő (1a) bekezdéssel egészül ki:

„(1a) A Képviselő-testület saját tagjai közül 4 fő alpolgármestert választ. Az alpolgármesterek tisztségüket főállású jogviszonyban látják el.”

**4.§**

E rendelet 2019. november 4-én 18 órakor lép hatályba.

**dr. Gotthard Gábor Niedermüller Péter**

**jegyző polgármester**

**Általános indoklás**

Jelen rendeletmódosítás az Önkormányzat működése szempontjából legszükségesebb rendeleti változtatásokat tartalmazza.

**1. §**

Meghatározza a Képviselő-testület tagjainak létszámát.

**2. §**

A Bizottság létszáma 7 főről 5 főre csökken.

**3. §**

Az alpolgármesterek számának meghatározása.

**4. §**

Hatályba léptető rendelkezés.